open-index/open-wikipedia-markdown huggingface dataset:
Johan J. Gjendem

**Johan J. Gjendem** (født 4. august 1924 i Fræna, død 2003 i Kristiansand) var en norsk organist, orgelsakkyndig, komponist og salmedikter. 

Etter avlagt eksamen ved Musikkonservatoriet i Oslo studerte Gjendem med Ludvig Nielsen, Finn Viderø i København og A. Koerppen. Senere var han bl.a. organist i Røros kirke, Ullensvang kirke i Hardanger, og fra 1966 til 1987 i kirkene Lund og Grim i Kristiansand. Han var i tillegg lektor i liturgikk og orgel ved Agder musikkonservatorium.

Gjendem var en ledende orgelsakkyndig og den fremste talsmann for den såkalte Orgelbevegelsen som hadde som formål å gjeninnføre orgelbyggingsteknikkene fra glansperioden i barokken. Gjendem introduserte tyske Paul Ott i Norge, han var den første orgelbygger som implementerte tekniske løsninger basert på Orgelbevegelsens historiske idealer. Gjendem skrev en lang rekke faglige artikler om orgelspørsmål og andre kirkemusikalske emner, ofte med en sterk polemisk brodd som gjorde ham kontroversiell i fagmiljøet. Han var mye brukt som konsulent ved nybygg av orgler. 

Gjendem skrev kirkemusikk for kor og oversatte tekster. Han er representert i Norsk Salmebok og *[[Norsk salmebok 2013]]* med salmen *Alle vender augo sine til deg, Herre*, en omdikting av Salme 145 i Salmenes bok. Salmen, med en melodi av Heinrich Schütz (SWV 250 — *Ich will sehr hoch erhöhen dich*), er mye brukt som bordvers. 

## Referanser


## Kilder
* *Nytt Norsk Salmeleksikon*, Trondheim 2011

## Eksterne lenker
* Artikkel i Store norske leksikon
Rabiu Afolabi

**Rabiu Afolabi** (født april 1985 i Osogbo) er en nigeriansk profesjonell fotballspiller som spiller for den østerrikske fotballklubben Red Bull Salzburg. Han spiller forsvar, og er også en del av . Enyeama har spilt for flere andre klubber i sin karriere, NEPA Lagos fra Nigeria, Austria Wien fra Østerrike, Standard Liège fra Belgia, SSC Napoli fra Italia og FC Sochaux-Montbéliard fra Frankrike. 

Han ble tatt ut til Fotball-VM 2010 i Sør-Afrika.

## Eksterne lenker
Kalu Uche

**Kalu Uche** (født 15. november 1982 i Aba) er en nigeriansk profesjonell fotballspiller som spiller for den spanske fotballklubben Espanyol. Han spiller midtbane, og er også en del av . Uche har spilt for flere andre klubber i sin karriere, Enyimba og Iwuanyanwu Nationale fra Nigeria, Espanyol fra Spania, Wisła Kraków fra Polen og Bordeaux fra Frankrike. 

Han ble tatt ut til Fotball-VM 2010 i Sør-Afrika.

## Referanser


## Eksterne lenker
*
Dickson Etuhu

**Dickson Paul Etuhu** (født 8. juni 1982 i Kano i Nigeria) er en nigeriansk fotballspillersom spiller defensiv midtbanespiller i den svenske klubben AIK. Han har spilt for klubben siden 2008. Han har spilt hele sin karriere i engelsk fotball, og har tidligere spilt for Manchester City, Preston, Norwich og Sunderland

Etuhu har (per mai 2010) spilt elleve kamper for det nigerianske landslaget, som han debuterte for i 2007. Han har representert sitt land i Afrikamesterskapet både i 2008 og 2010, og ble tatt ut til Fotball-VM 2010 i Sør-Afrika.

## Eksterne lenker
*
Perleporten (andre betydninger)

**[[Perleporten]]** er et uformelt navn brukt om inngangen til Himmelen i kristen tro, men kan også vise til:
## Musikk
* Sangen «Som en herlig guddomskilde» går ofte under navnet **Perleporten**
* *[[Perleporten (Frelsesarmeen)|Perleporten]]* er et samlealbum utgitt av Frelsesarmeen i 2000
* *[[Perleporten (Trond Erics)|Perleporten]]* er også navnet på et musikkalbum utgitt av Trond Erics i 2005

## Film
* *[[Perleporten (film)|Perleporten]]* er navnet på en film fra 2023

## Steder
* En kort tunnel (36 m) på europavei 10 i Svolvær, med det offisielle navnet Bygrensen, kalles populært for **Perleporten**
* En bygning på Gløshaugen ved NTNU i Trondheim omtales som **Perleporten**. Den er oppført på betongstolper mellom bygningene Verkstedteknisk og konstruksjonsteknisk laboratorium, og krysser Richard Birkelands vei.
* En kysthule på Bjørnøya har navnet **Perleporten**
* Perleporten kulturhus i Honningsvåg

## Referanser
Sani Kaita

**Sani Kaita** (født 2. mai 1986) er en nigeriansk profesjonell fotballspiller som spiller for den franske fotballklubben AS Monaco FC. Han spiller midtbane, og er også en del av . Kaita har spilt for flere andre klubber i sin karriere, Alania Vladikavkaz, Kuban Krasnodar og Lokomotiv Moskva fra Russland og Kano Pillars fra Nigeria, samt Sparta Rotterdam fra Nederland.

Kaita deltok i den nigerianske fotballtroppen under Sommer-OL 2008 i Beijing, hvor han var med å ta sølvmedalje etter finaletap mot Argentina.

Han er tatt ut til Fotball-VM 2010 i Sør-Afrika.

## Referanser

## Eksterne lenker
*
Lukman Haruna

**Lukman Haruna** (født 4. desember 1990 i Jos) er en nigeriansk profesjonell fotballspiller som spiller for den franske fotballklubben AS Monaco. Han spiller midtbane, og er også en del av . Haruna har spilt for to andre akademiklubber i sin karriere, Global Crystal Academy og Moderate Stars Academy fra Nigeria. 

Han ble tatt ut til Fotball-VM 2010 i Sør-Afrika.
## Eksterne lenker
*
Peter Odemwingie

**Osazemwinde Peter Odemwingie**, (russisk: Осаземвинде Питер Одемвингие; født 15. juli 1981 i Tasjkent i Usbekistan i den daværende Sovjetunionen) er en nigeriansk-russisk fotballspiller som for tiden er klubbløs, og for .

Han har russisk mor og nigeriansk far. Han vokste opp delvis i Russland og delvis i Nigeria.

Han deltok i den nigerianske fotballtroppen under Sommer-OL 2008 i Beijing, hvor han var med å ta sølvmedalje etter finaletap mot Argentina.

Odemwingie ble tatt ut til Fotball-VM 2010 i Sør-Afrika og Fotball-VM 2014 i Brasil.

## Referanser


## Eksterne lenker
*
John Utaka

**John Utaka** (født 1982) er en nigeriansk tidligere fotballspiller. Som venstreving spilte han en rekke kamper på øverste nivå for klubber i Egypt, Qatar, Frankrike, England og Tyrkia. Han fikk totalt 44 landskamper for  og var i troppen til Fotball-VM 2002 i Japan/Sør-Korea, hvor han fikk spille kampen mot . Han var også tatt ut til Fotball-VM 2010 i Sør-Afrika, men fikk ingen kamper.

Utaka la opp som profesjonell fotballspiller etter 2019-sesongen for den Egyptiske 3. divisjonsklubben .

## Referanser


## Eksterne lenker
*
Kunståret 1810

**Kunståret 1810** er en oversikt over hendelser, fødte og avdøde kunstnerpersonligheter i 1810.

## Hendelser
**Kongl. målare- och bildhuggareakademien* bytter navn til Kungliga Akademien för de fria konsterna.

## Priser
* Prix de Rome, maleri: Michel Martin Drolling

## Verk
*Jacques-Louis David – *[[La Distribution des aigles]]*
*Anne-Louis Girodet de Roussy-Trioson – *La Révolte du Caire*
*Francisco Goya – *Los Desastres de la Guerra*

## Fødsler
*2. februar - Heinrich Kümmel, tysk billedhogger (død 1855)
*22. februar - Miklós Barabás, ungarsk maler (død 1898) 
*14. mars - Giovanni Antonio Vanoni, maler (død 1886) 
*15. mars - Jakob Becker, tysk maler, Radierer og litograf (død 1872)
*23. mars - Carl Gustaf Qvarnström, svensk skulptør (død 1867)
*27. mars - Adolf Glaßbrenner, tysk humorist og satiriker (død 1876)
*11. april - Heinrich von Rustige, tysk maler (død 1900)
*21. april - Albert Blombergsson, svensk kunstner (død 1875)
*18. mai - Johann Peter Hasenclever, tysk maler av sjangermaleri (død 1853)
*9. mai - Louis Gallait, belgisk maler (død 1887)
*28. mai - Alexandre Calame, sveitsisk maler (død 1864)
*28. juni - Fanny Elssler, østerriksk danser (død 1884)
*2. juli - Eduard Jakob von Steinle, østerriksk maler (død 1886)
*28. august - Constant Troyon, fransk maler (død 1865)
*3. september - Paul Kane, iriskkanadisk maler (død 1871)
*13. september - Auguste Bouquet, fransk kunstner og satiriker (død 1846)
*September - William Edward Frost, engelsk maler (død 1877)
*11. oktober - Anton Zwengauer, tysk maler (død 1884)
*16. oktober - Carl Wahlbom, svensk militær, gymnastikklærer og kunstner (død 1858)
*2. november - Christian Andreas Schleisner, dansk maler (død 1882)
*24. desember - Wilhelm Marstrand, dansk kunstmaler (død 1873)

## Dødsfall

## Referanser


## Eksterne lenker
*
Ragnar Grøm

**Ragnar Grøm** (født 17. oktober 1927, død 26. januar 2018) var en norsk teolog, forfatter og salmedikter. Han var i mange år knyttet til Bergen Lærerhøgskole som høgskolelektor, senere førsteamanuensis i kristendomskunnskap og religion. 

Grøm var formann i sentralstyret i Norges Kirkesangforbund i 14 år fra 1983 til 1997, og han er også æresmedlem av forbundet. Han var redaktør for *Norsk kirkesang* i 17 år og daglig leder av Norges Kirkesangforbunds forlag fram til det ble oppløst i 2001.

Grøm har også skrevet flere bøker. Han var redaktør for Norges Kirkesangforbunds festskrift *Store Gud vi lover deg* og han har skrevet boken *  Kyrkjespir og kyrkjespor* sammen med Tormod Tobiassen og Torstein Selvik. Alene har han skrevet boken *Med salmeboka gjennom kyrkjeåret* foruten en rekke artikler.

Ragnar Grøm var en av tre medlemmer i redaksjonen for første bind av Nytt norsk salmeleksikon (Tapir Akademisk Forlag 2011) og skrev en rekke artikler i bind II og III av samme leksikon (Akademika forlag 2012-13).

Han har oversatt en salme som er med i *[[Norsk Salmebok (1985)|Norsk Salmebok]]* (1985), salmen «Syng trøstig til Guds ære» som står på nummer 527.

Ragnar Grøm har gjendiktet samtlige av tekstene til Johann Sebastian Bachs 200 kirkekantater til norsk, 70 av dem i samarbeid med poeten Johann Grip. Oversettelsene er publisert på det internasjonale nettstedet Bach Cantatas Website. 

## Referanser
Oskar Fischer

**Oskar Fischer** (født 19. mars 1923 i Asch i Tsjekkoslovakia, død 2. april 2020 i Berlin) var en tysk politiker for Sozialistische Einheitspartei Deutschlands (SED). Han var DDRs utenriksminister i perioden 3. mars 1975–20. april 1990.

## Liv og virke

### Bakgrunn
Fischer  kom fra Sudetenland, det overveiende tysktalende området i Tsjekkoslovakia. Der ble han før utbruddet av andre verdenskrig utdannet til skredder.

Som tysk soldat ble han tatt til fange av sovjeterne i 1944, under andre verdenskrig.

### Kommunistisk politiker, diplomat
Etter å ha blitt løslatt fra sovjetisk krigsfangenskap i 1946 gikk han inn i Freie Deutsche Jugend (FDJ), og han gikk etterhvert gradene i FDJ/SED-systemet. 

Fra 1955 til 1959 var han DDRs ambassadør til Bulgaria, før han tok en grad i samfunnsvitenskap ved kommunistpartiets høyskole i Moskva. 

### Utenriksminister
Han var viseutenriksminister i DDR fra 1965 til 1975. Deretter var han utenriksminister i perioden 1975–1990. Fischer overtok etter Otto Winzer i posten, etter at denne måtte fratre grunnet dårlig helse.

Fra 1971 til 1989 satt han i sentralkomiteen i SED, og fra 1976 til 1989 var han også representant i Volkskammer.

Fischer var det første regjeringsmedlem fra DDR som besøkte en pave, da han i 1978 avla visitt hos Johannes Paul II i Vatikanet. Fischer besøkte også en rekke vesteuropeiske stater, blant annet Danmark, Nederland og Østerrike.

Fischers periode som utenriksminister varte til 12. april 1990.

Ved begynnelsen av 2000-tallet var Fischer rådgiver for politikeren Gabriele Zimmer.

Han døde i Berlin 2. april 2020, to uker etter sin 97. fødselsdag.

## Forfatterskap
* *Die Hauptaufgaben der Leninschen Außenpolitik und ihre Verwirklichung durch das ZK der KPdSU*, Berlin 1973
* *Dringendste Aufgabe: Gefahr eines Nuklearkrieges bannen. Standpunkt der DDR auf UNO-Sondertagung. Grundsatzerklärung*, Dresden 1982
* *Die militärische Konfrontation in Europa verringern - die Beziehungen zwischen den Staaten politisch wieder berechenbar machen. Standpunkt der DDR auf der Stockholmer Konferenz. Grundsatzerklärung von Oskar Fischer über die DDR-Friedenspolitik*, Dresden 1984
* *Rede des Ministers für Auswärtige Angelegenheiten der Deutschen Demokratischen Republik, Oskar Fischer, vor der Plenartagung des Wiener KSZE-Folgetreffens*, Berlin 1987

## Referanser


## Litteratur
* Hermann Wentker: Außenpolitik in engen Grenzen. Die DDR im internationalen System (= Schriftenreihe der Vierteljahrshefte für Zeitgeschichte). München: Oldenbourg Wissenschaftsverlag 2007. ISBN 978-3-486-58345-8

## Eksterne lenker
*
Mikhalis Sifakis

**Mikhalis Sifakis** (gresk: Μιχάλης Σηφάκης; født 9. september 1984) er en gresk fotballspiller som spiller for den tyrkiske klubben Samsunspor. Han spiller keeper, og er også en del av . Sifakis har spilt for to andre klubber i sin karriere, Olympiakos og OFI Kreta fra Hellas.

Han ble tatt ut til Fotball-VM 2010 i Sør-Afrika og til Fotball-EM 2012 i Polen og Ukraina.

## Referanser

	
## Eksterne lenker
* 
*
Alexandros Tzorvas

**Alexandros Tzorvas** (gresk: Αλέξανδρος Τζόρβας; født 12. august 1982 i Athen), er en gresk profesjonell fotballspiller som spiller for den italienske fotballklubben Palermo. Han spiller keeper, og er også en del av . Tzorvas har spilt for to andre klubber i sin karriere, Thrasyvoulos FC og OFI Kreta fra Hellas. 

Han ble tatt ut til Fotball-VM 2010 i Sør-Afrika.

## Eksterne lenker
*
Loukas Vyntra

**Loukas Vyntra** (gresk: Λουκάς Βύντρα; tsjekkisk: Lukáš Vydra; født 5. februar 1981 i Město Albrechtice i Mähren-Schlesien-regionen) er en tsjekkisk-gresk fotballspiller med landskamper for . Han spiller forsvar for den spanske klubben Levante. Han har tsjekkisk far og gresk mor.

## Klubbkarriere
Vyntra begynte proffkarrieren sin i fotballklubben Paniliakos i 1999, men gikk til Veria i 2000. I 2001 kom han tilbake til Paniliakos og spilte fast for dem inntil han ble kjøpt av topplaget Panathinaikos i 2003/2004-sesongen. Han var med på å vinne den greske serien og cupen den samme sesongen, men spilte bare fem seriekamper. Sommeren 2007 var tyske Hertha Berlin interessert i å kjøpe Vyntra, men Panathinaikos avslo dette. Han scoret mot Sevilla i UEFA-cupen i 2004/2005-sesongen. De første to ligamålene sine for Panathinaikos scoret han mot PAOK Thessaloniki den 8. februar 2009. Han har for det meste spilt høyreback for Panathinaikos, men siden 2008/09-sesongen har han blitt mer brukt som midtstopper, og til tider også som venstreback. I 2013 skiftet han til den spanske klubben Levante.

## Landslagskarriere
Vyntra deltok i Sommer-OL 2004 for det greske fotballandslaget. Han var med også i A-landslagstroppen til Confederations Cup i 2005, der han spilte to kamper. I 2008 var han med i troppen til fotball-EM, der han spilte en kamp. Han ble tatt ut til Fotball-VM 2010 i Sør-Afrika.

## Eksterne lenker
*
Avraam Papadopoulos

**Avraam Papadopoulos** (gresk: Αβραάμ Παπαδόπουλος; født 1984) er en australskfødt gresk tidligere fotballspiller. Han spiller forsvar, og er også en del av . Papadopoulos har spilt for en annen klubb i sin karriere, Aris Thessaloniki fra Hellas. 

Han ble tatt ut til Fotball-VM 2010 i Sør-Afrika.

## Referanser


## Eksterne lenker
*
Nikos Spyropoulos

**Nikos Spyropoulos** (gresk: Νίκος Σπυρόπουλος; født 10. oktober 1983 i Athen) er en gresk fotballspiller med landskamper for . Han spiller forsvar for Panathinaikos.

Han ble tatt ut til Fotball-VM 2010 i Sør-Afrika.

## Klubber
* 2001–2004, PAS Giannina
* 2004–2008, Panionios
* 2008–	Panathinaikos

## Eksterne lenker
*
Vangelis Moras

**Vangelis Moras** (gresk: Βαγγέλης Μόρας; født 26. august 1981) er en gresk fotballspiller som spiller for den greske klubben Panetolikos FC. Han spiller forsvar, og er også en del av . Moras har spilt for to andre klubber i sin karriere, AEK Athen og AE Larisa fra Hellas. 

Han ble tatt ut til Fotball-VM 2010 i Sør-Afrika.

## Referanser


## Eksterne lenker
*
Sokratis Papastathopoulos

**Sokratis Papastathopoulos** (gresk: Σωκράτης Παπασταθόπουλος; født 1988) er en gresk tidigere fotballspiller.

Han spiller forsvar, og er også en del av . Papastathopoulos har tidligere spilt for AEK Athen, Niki Volou, , , Werder Bremen, Borussia Dortmund,  og Olympiakos. 

Han ble tatt ut til Fotball-VM 2010 i Sør-Afrika.

## Referanser


## Eksterne lenker
*
Stelios Malezas

**Stelios Malezas** (gresk: Στέλιος Μαλεζάς; født 11. mars 1985) er en gresk fotballspiller som spiller for Xanthi FC.

Malezas begynte sin karriere i AEP Katerini og flyttet til PAOK i 2003. Han spiller nå mest som midtstopper, men av og til også på midtbanen. Den 6. februar 2009 signerte han ny kontrakt med PAOK, som strekker seg frem til 2013.

Han ble tatt ut til Fotball-VM 2010 i Sør-Afrika.

## Eksterne lenker
*
Giorgos Karagounis

**Giorgos Karagounis** (gresk: Γιώργος Καραγκούνης; født 1977) er en gresk tidligere fotballspiller som spilte offensiv midtbanespiller. Hans siste klubb var engelske Fulham FC, hvor han til fra Panathinaikos i september 2012. 

Panathinaikos var en klubb hvor han hadde spilt i ulike stadier av sin karriere. Han har også spilt på Apollo Smyrnis, Inter i Italia og Benfica i Portugal. Med Panathinaikos har Karagounis har vunnet to mesterskap og én cuptittel, og med Inter ble det én cuptittel.

## Landslag
Karagounis debuterte for  i 1999 i en vennskapskamp mot , og siden har han vært et vanlig syn på landslaget. Han var med på laget som sensasjonelt vant EM-gull i Portugal i 2004. Her scoret han i åpningskampen mot vertsnasjonen  og også turneringens første mål. 

Siden da har han også deltatt i EM i 2008 i Sveits og Østerrike, og han ble tatt ut til Fotball-VM 2010 i Sør-Afrika.

## Eksterne lenker
* 
*
Nittedal Teater

**Nittedal Teater** er en frivillig teaterorganisasjon og et produksjonsselskap. 

Teateret satser på egenproduserte teaterforestillinger, turnéforestillinger, lokalhistoriske spel, uteteater og samarbeider tett med næringslivet og offentlige etater. De jobber også med film- og musikkproduksjon, foto, konsertarrangør, festivaler og sosialt entreprenørskap.

Teateret ble etablert i 2008 av Lene Hagen og har i dag syv faste årsverk og en stor produksjonsstab.

Nittedal Teater har siden 2013 turnert i hele Norge med forestillingen *#hengdeg*. Forestillingen er sett av mer enn 260.000 og er blitt vist over 600 ganger. Forestillingen mottok Nittedal Kommunes kulturpris i 2016.

Organisasjonen drifter også Teatersmia barne- og ungdomsteater, prosjekt ungdom i arbeid og Det Grenseløse Teateret. 

Nittedal Teater har fått inkluderingsprisen for sitt arbeid for inkludering, psykisk helse og forebyggende arbeid.

## Eksterne lenker
* NittedalTeatersmie.no
* Nittedalteater.com
«Draken» (1587)

**«Draken»** (**«Drakan»**) var også kjent som **«Drakenäs Skeppet»** fram til 1594, deretter som **«Stora Skeppet»** fram til 1599. I året 1599 var skipet kalt **«Mars»**, **«Julius Caesar»** eller **«Makalös»**. Det var et stort orlogsskip med fire master og et deplasement på 2400 tonn. Men det var også et skip som forårsaket en del bry for den svenske flottan fram til det ble tatt ut av tjeneste og forsøkt solgt i 1609-10.

## Bygging
Etter den nordiske syvårskrigens slutt i 1570 ble det statlige verftet i Björkenäs nord for Kalmar flyttet til Mönsterås og deretter til Drakenäs i nærheten lengre nordover ettersom skogene i sør var nesten helt oppbrukt. I de neste 35 årene fra 1579 var flere skip bygd for den svenske marinen, deriblant «Draken» som skulle ha blitt kjølstrekket i 1587 ifølge eldre dokumenter, men skipshistorikeren Jan Glete mente å ha identifiserte skipet som «Drakenäs Skeppet», som var kjølstrukket allerede i 1579.

Byggingen av det store skipet skulle ha tatt lang tid, det er dokumenterte klagepunkter på både byggingen og skipet etter sjøsettingen i 1587. Tre forskjellige skipskonstruktører var ansvarlig for skipsbyggingen, Bertil Henriksson i 1579-80, Eskil Jakobsson i 1581-84 og Jakob Eriksson i 1585-89. Det var først i 1589 skipet ble sendt til Stockholm, men der måtte det ombygges før man kunne sette opp riggingen for å ha det operativt. I 1594 var «Draken» operativt i den svenske flåten, også kjent som «Stora Skeppet» på grunn av sin størrelse.

## «Stora Skeppet»
Ifølge Axel Zettersten var «Draken» ett av de beste skipene i den svenske marinen, som dessuten hadde en stor esping, en stor robåt for mannskapet, som skulle være 23 alner langt og åtte alner bredt. Dette storskipet foretok en reise til Spania i 1595.

I 1609 ble bestykningen tatt bort fra skipet som het «Makalös» siden 1599, og lagt fram for salg ved Skeppsholmen i Stockholm ifølge den spanske diplomaten Johan de Frennde. Spanjolen mente å ha fått rede på opplysninger om storskipets deplasementet. Det skulle være på 1200 lester, og skulle ha en besetning på 200 sjømann under seil. Bare et annet samtidige skip, det norskbygde «St. Oluf», var også oppgitt for å ha et deplasement på 1200 lester eller opptil 3600 tonn. Størrelsen på besetningen på to hundre sjømenn henviste et skip på over 2000 tonn i deplasement med en rigging på fire master.

«Makalös» var sist nevnt i 1611.

## Litteratur
* Svenska Flottans Historia Bind 1, Malmö 1942
* Axel Zetterman, *Svenska flottans historia: åren 1522-1634* 1890

## Eksterne lenker
* Gletes liste over svenske orlogsskip 1571-1590
Sif Vik

**Sif Vik** (født 7. juni 1975) er en norsk kulturarbeider. 

Vik har studert russisk, statsvitenskap, Russland- og Øst-Europakunnskap. Hun har jobbet i ungdomskultursenteret Tvibit i Tromsø siden starten i 2000 og vært leder, og senere nestleder for senteret. Hun ble i 2006 valgt inn som styremedlem i  NRK av daværende kulturminister Giske, og ble gjenvalgt i 2010 av kulturminister Huitfeldt. Vik har også styreverv i Polaria,  Aurora kino, Ordkalotten internasjonale litteraturfestival og i Tromsø Internasjonale Filmfestival. 

## Referanser


## Eksterne lenker
* CV på LinkedIn
Måneskinnssonaten

**Pianosonate nr. 14 i ciss-moll «Quasi una fantasia»**, (« ... i stil med en fantasi») op. 27, nr. 2, er en sonate komponert av Ludwig van Beethoven i 1801. Populært kalles den **«Måneskinnssonaten»**.

Sonaten er et av Beethovens mest kjente verker, og sies å være dedikert til Beethovens elev, 17 år gamle grevinne Giulietta Guicciardi, som Beethoven var eller hadde vært forelsket i.

Det var ikke Beethoven som ga verket tilnavnet «Måneskinssonaten». Betegnelsen har utspring i musikkanmelderen Ludwig Rellstabs beskrivelse av verket i 1832, der han sammenlignet sonatens første sats med hvordan månelyset skinte på sjøen Vierwaldstättersee. Franz Liszt betegnet andre sats som «en blomst mellom to avgrunner».

## Satser
Sonaten har tre satser:
#*Adagio sostenuto*
#*Allegretto*
#*Presto agitato*

## Lytteprøver

## Referanser


## Eksterne lenker
* Detaljert analyse av Beethovens «Måneskinnssonate» 
* Lytt til «Måneskinnssonaten» Beethovens Piano Sonate No. 14 i C#-moll, Op. 27, No. 2, «Måneskinnssonaten» spilt av Artur Schnabel.
* Leksjon og utførelse av stykket av Andras Schiff
Kostas Katsouranis

**Kostas Katsouranis** (gresk: Κώστας Κατσουράνης; født 21. juni 1979 i Patras i Hellas) er en gresk fotballspiller som spiller som midtbanespiller i den greske klubben PAOK. Han har tidligere spilt for Panakhaiki, AEK Athen, portugisiske Benfica og Panathinaikos.

## Klubbkarriere
Katsouranis debuterte i 1996 for klubben Panakhaiki fra hjembyen Patras. Her ble han en fast del av laget frem til 2002, da han byttet til AEK Athen. Katsouranis spilte for Athen-klubben fram til 2006, og ble i 2005 også kåret til årets spiller i Hellas. Hans suksess for laget førte senere i 2006 til at han ble solgt til portugisiske SL Benfica til en pris av 3,8 millioner euro. I løpet av sommeren 2009 kjøpte den greske klubben Panathinaikos den erfarne midtbanespilleren for et beløp på om lag 3 millioner euro I desember 2012 signerte han for Thessaloniki-klubben PAOK.

## Landslagskarriere
Katsouranis debuterte for det greske landslaget den 20. august 2003 i en kamp mot . Han var med på det laget som sensasjonelt vant EM-gull i Portugal i 2004. Per juni 2010, har han for 68 kamper og åtte mål. Han ble også tatt ut til EM 2008 i Sveits og Østerrike, VM 2010 i Sør-Afrika og EM 2012 i Polen og Ukraina.

## Eksterne lenker
*
Alexandros Tziolis

**Alexandros Tziolis** (gresk: Αλέξανδρος Τζιόλης; født 13. februar 1985 i Katerini i Pieria) er en gresk fotballspiller som spiller for den saudiarabiske klubben Al-Fayha FC.

Tziolis har spilt i klubben Panathinaikos siden juli 2005. Før det spilte han i Panionios. Han ble tatt ut til Fotball-VM 2010 i Sør-Afrika.

## Eksterne lenker
*
Helmer Andersen Gjedeboe

**Helmer Andersen Gjedeboe** eller **Helmer Geitbuan**  (født 19. februar 1786 på gården Geitbuan i Orkdal, død 26. september 1854) var underoffiser ved 2. Trondhjemske Infanteriregiment. Han var en av delegatene på riksforsamlingen på Eidsvoll i 1814. Han stemte sannsynligvis med Selvstendighetspartiet.

Hans bolig i 1814 i Trondheim var Schjoldagerveita 4. Huset ble flyttet i 1979 og er gjenreist på Trøndelag Folkemuseum.

Orkdal ungdomslag reiste en bauta over ham på hans fødested 25. august 1929.

## Referanser



## Litteratur
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
*
Kunståret 1801

**Kunståret 1801** er en oversikt over begivenheter innen kunstverdenen i 1801.

## Verk
*Fjodor Aleksejev – *Den røde plass i Moskva*
*Marie-Denise Vllers – *Jeune femme dessinant* (norsk: *Ung kvinne som tegner*)
*John Flaxman – minnesmerke i marmor over William Jones in kapellet ved University College, Oxford
*François Gérard – *Portrett av keiserinne Josephine*
*Francisco Goya – *[[Karl IV av Spania]] og hans familie*

## Priser
*Prix de Rome
**maleri: Jean Auguste Dominique Ingres
**skulptur: Joseph-Charles Marin og François-Dominique-Aimé Milhomme

## Fødsler
* 6. januar - Georg Kaspar Nagler, tysk kunsthistoriker og kalligraf (død 1866)
* 20. januar - Hippolyte Bayard, fransk fotograf (død 1887)
* 26. januar - John Quidor, amerikansk maler (død 1881)
* 1. februar - Thomas Cole, engelskfødt amerikansk maler (død 1848)
* 30. april - André Giroux, fransk maler og fotograf (død 1879)
* 2. juni - Eduard Gaertner, tysk maler og litograf (død 1877) 
* 23. juli - Carl Samuel Graffman, svensk landskapsmaler (død 1862)
* 26. juli - Maria Röhl, svensk portrettmaler (død 1875)
* 4. september - Alfred Guillaume Gabriel, comte D'Orsay, maler, skulptør og kunstmesén (død 1852)
* 25. oktober - Richard Parkes Bonington, engelsk maler (død 1828)
* 3. november - Joseph Höger, landskapsmaler, akvarellmaler, grafiker og litograf (død 1877)
* 17. november - Eduard Gurk, østerriksk maler (død 1841)
* 18. desember - Ulrik Torsslow, svensk skuespiller, kunstner og teaterdirektør (død 1881)
**ukjent dato* 
**Dai Xi, kinesisk maler som representerte en akademisk stil (død 1860)
**Fei Danxu, kinesisk maler under Qing-dynastiet (død 1850)
**Robert Richard Scanlan, irsk maler (død 1876)
**Alexey Tyranov, russisk maler (død 1859)
**sannsynligvis* (født 1801/1804) - Paul Gavarni, fransk karikaturtegner (død 1866)

## Dødsfall
* 7. februar - Daniel Chodowiecki, polsk-tysk maler, tegner, grafiker og illustratør (født 1726)
* 28. juni - Francis Wheatley, engelsk maler og grafiker (født 1747)
* 16. august - Ralph Earl, amerikansk historie- og portrettmaler (født 1751)
* 28. juni -
**Martin Johann Schmidt, østerriksk rokokkomaler (født 1718)
**Francis Wheatley, engelsk portrett- og landskapsmaler (født 1747)
**ukjent dato* - William Hamilton, engelsk maler (født 1751)

## Eksterne lenker
*
I Got Lost in His Arms

**«I Got Lost in His Arms»** er en amerikansk sang med melodi og tekst av Irving Berlin. Den var med i musikalen *[[Annie Get Your Gun]]* (1946).

Sangen ble fremført av rollefiguren Annie Oakley. Oakley ble spilt av Ethel Merman

## Innspilling
*Liza Minnelli. På hennes album *Gently* (1996)

## Norsk versjon
Hartvig Kiran har skrevet en nynorsk tekst. Den nynorske tittelen er «Alt er tapt».

### Innspilling
*Torhild Lindal med Sverre Berghs orkester. Utgitt på 78-platen Philips P&nbsp;53060&nbsp;H i 1956

## Referanser
Finn Arne Johannessen

**Finn Arne Johannesen** (født 18. mai 1955) er en norsk fotograf, bosatt i Oslo.

Johannessen har fotografisk utdannelse fra Fotoskolan i Stockholm, og har studert ved Telemark pedagogiske høgskole. Han har vært representert på Høstutstillingen, og har hatt utstillinger i inn- og utland. Han er blant annet innkjøpt av Preus Fotomuseum. Johannessen har vært aktiv i Forbundet Frie Fotografer, der han også har vært leder (1994). Han er tilknyttet bildebyrået Samfoto.

## Utstillinger
* 1997 «Besettelse», Galleri 20 11 66, Oslo.
Ole Bernt Frøshaug

**Ole Bernt Frøshaug** (født 9. november 1954) er en norsk fotograf og filmskaper, bosatt i Oslo.

Han har bakgrunn som samfunnsviter,og har hovedsakelig hatt Afrika og Latin-Amerika som arbeidsområder. Frøshaug har laget et tredvetalls dokumentarfilmer for TV 2, NRK og BBC, med fokus på politikk, miljø og kultur. Filmen «Hvitt lerret, svart hyene» vant i 2005 Prix Essai på Unescos store kunstfilmfestival i Paris som årets mest nyskapende kunstfilm. Filmen *[[Ole Bull]] – Himmelstormeren* gikk på norske kinoer i 2007 og høstet flere internasjonale priser. Ole Bernt Frøshaug har i en femårsperiode ledet film-og fotoenheten i Norad. I filmarbeidet har han ofte samarbeidet med Aslak Aarhus.

Sammen med Svein Wilhelmsen og Petter Granli startet han i 1998 turistkonseptet Basecamp Explorer i Kenya. Dette er et prosjekt som reklamerer med natur- og reiseopplevelser kombinert med miljømessig ansvarlig turisme. Senere har Basecamp også etablert destinasjoner i India, Frankrike, Kenya og på Svalbard.

Frøshaug er tilknyttet billedbyrået Samfoto.

## Filmer
* *Skitne penger, Bad Money*, om internasjonal korrupsjon
* *Stygg men deilig*, om iguaner (sammen med Aslak Aarhus)
* *Under en mykere himmel*, fra El Salvador (sammen med Aslak Aarhus)
* *Ole Bull – himmelstormeren* (sammen med Aslak Aarhus)
* *Hvitt lerret, svart hyene*

## Publikasjoner
* *Regnskog* (med tekst av Erik Steineger), Norad (1991)

## Multivisjonsprogram
* 1991 *Gull og grønne skoger*. For Norad og FN-sambandet.

## Eksterne lenker
* www.visions.no 
* Basecamps hjemmesider
Sigismund I av Polen

**Sigismund I av Polen** (litauisk *Žygimantas Senasis*, født 1. januar 1467 i Kozienice, død 1. april 1548 i Kraków) var konge av Polen og storfyrste av Litauen fra 1506 til sin død i 1548. Han var sønn av Kasimir IV av Polen og Elisabeth av Habsburg. Sigismund etter fulgte brødrene Johann I av Polen og Alexander av Polen på den polske tronen. 

I 1514 mistet han den litauiske byen Smolensk til Storfyrstedømmet Moskva, noe som styrket hans argumentasjon for at Polen-Litauen burde ha en stående hær. I 1515 allierte han Polen-Litauen med det tysk-romerske riket under Maximilian I av Det tysk-romerske rike, alliansen betydde at habsburgerne giftet seg inn i broren Ladislaus II av Ungarns familie. På grunn av dette giftermålet kom senere Bøhmen og Ungarn under habsburgerne i 1526 da Sigismunds nevø Ludvig II av Ungarn døde.

De polske krigene mot Den tyske orden ble avsluttet i 1525, da stormesteren Albrecht av Preussen (som også var Sigismunds nevø) konverterte til protestantismen sekulariserte ordenen og ble polsk-litauisk vasall. 

I 1526 annekterte han Hertugdømmet Masovia etter at Janusz III av Masovia døde.
Nihil novi-loven ble innført mens broren Alexander var konge. Loven medførte kongen ikke kunne vedta lover uten det polsk-litauiske parlamentets (Sejm) samtykke. Dette svekket sentralmakten og vanskeliggjorde Sigismunds forhold til adelen. På tross av dette klarte Sigismund å etablere og vedlikeholde en vernepliktshær i 1527.

Sigismund forsøkte å holde fred med Krim-khanatet, naboen i sør, men var ute av stand til å stoppe de gjentatte grensetreffningene.

Da Sigismund døde 1548 overtok sønnen Sigismund II August av Polen tronen.

## Referanser
Private Barnehagers Landsforbund

**PBL (Private Barnehagers Landsforbund)** er en interesse- og arbeidsgiverorganisasjon for private barnehager med hovedkontor i Bodø. PBL har  private barnehager med om lag  ansatte som medlemmer.

## Om organisasjonen
PBL er en av landets største arbeidsgiverorganisasjoner målt etter antall medlemsbedrifter med tariffavtaler. Nærmere én av tre barnehager i Norge, uavhengig av om den er privat eller kommunal, er en PBL-barnehage.  av medlemsbarnehagene, med  ansatte, er direkte bundet av PBLs hoved- og hovedtariffavtale med arbeidstakerorganisasjonene. Øvrige medlemsbarnehager er bundet av andre avtaler med landsomfattende arbeidsgiverorganisasjon. PBL har medlemmer i 254 kommuner og i alle fylker. Den store oppslutningen fra barnehagene gjør PBL til den store og samlende organisasjonen for private barnehager i Norge.

Formålet til PBL er: «*PBL skal bidra til å øke kvaliteten og verdiskapningen i medlemsbarnehagene, til beste for barn, foreldre/foresatte, ansatte, eiere og samfunnet for øvrig.*»

Administrerende direktør fra 2018 til 2022 var Anne Lindboe.

## Historie
PBL ble stiftet av 72 private barnehager i 1993. Hovedkontoret lå på Andenes i Andøy kommune i Nordland frem til 1996, da de flyttet til Bodø.

## Dagens situasjon
I PBL-konsernet, som foruten interesse- og arbeidsgiverorganisasjonen inkluderer PBL Regnskap AS, PBL Bedriftshelsetjeneste AS, PBL Medlemsservice AS og Nasjonalt kunnskapssenter for barnehager, jobber det om lag 150 medarbeidere.

## Referanser


## Eksterne lenker
*
Private Barnehagers Landforbund

**Private Barnehagers Landsforbund** er en interesseorganisasjon for private barnehager med kontorsted i Bodø. Forbundet har over 2000 medlemsbarnehager. PBL-A er forbundets arbeidsgiverseksjon og forhandler tariffavtale på vegne av sine medlemmer.

## Historie
Private Barnehagers Landsforbund ble stiftet i 1993 og hadde frem til 1996 kontorsted på Andenes i Andøy kommune, Nordland fylke. I 1996 flyttet forbundet kontorer til Bodø. Senere ble arbeidsgiverseksjonen, PBL-A, stiftet. Dette er den eneste arbeidsgiverorganisasjonen i Norge med hovedkontor utenom Oslo.

## Dagens situasjon
Private Barnehagers Landsforbund har omtrent 80 medarbeidere. Administrerende direktør er Arild M. Olsen.

## Eksterne lenker
* Private Barnehagers Landsforbund
Villon

**Villon** er et fransk etternavn, og kan vise til:
*François Villon (ca 1431&ndash;1463), fransk poet
*Jacques Villon (1875&ndash;1963), frank maler
*Raymond Duchamp-Villon (1876&ndash;1918), fransk billedhogger
GET-ligaen 2009/10

**[[Get-ligaen]] 2009/10** var den 71. sesongen i det øverste nivået i ishockey i Norge. Serien ble vunnet av Vålerenga. Seriespillet ble startet 12. september 2009 og avsluttet 2. mars 2010. Ligaen bestod av 10 lag helt til IK Comet ble slått konkurs, og ligaen måtte fortsette med 9 lag. De åtte beste lagene i ligaen får spille sluttspill, mens nummer 9 må spille kvalifisering for å unngå å rykke ned til 1. divisjon. Lagene spilte innbyrdes seks ganger i løpet av sesongen, tre hjemme- og tre bortekamper. Vålerenga Ishockey vant seriespillet foran Sparta Warriors og Stavanger Oilers. 

Sluttspillet ble spilt fra 4. mars 2010 til 8. april 2010. Stavanger Oilers ble norgesmestre for første gang etter å ha slått Vålerenga 4-2 i kamper.

Frisk Asker fra Asker og Rosenborg fra Trondheim kvalifiserte seg for å kunne spille i GET-ligaen i 2010/11.

## Tabellen

 
## Lagene

### Statistikk

#### Poengligaen

#### Beste målvakter
*De fem beste målmaktene ut fra gjennomsnittlig mål mot.*

### Utmerkelser
#### Årets lag

#### Andre utmerkelser
* Årets spiller:  Tomi Pöllänen (Lillehammer IK)
* Årets trener:  David Livingstone (Manglerud Star Ishockey)

* Årets hoveddommer: Ole Stian Hansen
* Årets linjedommer: Thomas Tysland

* Årets arena/arrangement: Sparta Amfi
* Årets sekretariat: VIF (Jordal Amfi)
* Årets frivillig: Bjarne Klingsheim (Stavanger Oilers)

## Sluttspill

NM i ishockey 2010 var det 71. norgesmesterskapet i ishockey. Vålerenga var regjerende mestere. Sluttspillet ble spilt fra 4. mars 2010 til 8. april 2010. Stavanger Oilers ble norsk mester for første gang etter å ha slått Vålerenga 4-2 i kamper.

## Kvalifisering for [[GET-ligaen 2010/11|GET-ligaen 2010-11]]

## Se også
* NM i ishockey 2010
* 1. divisjon ishockey for herrer 2009/10

## Referanser


## Eksterne lenker
* 
* Resultater og statistikk seriespill - pointstreak.com
* Resultater og statistikk sluttspill - pointstrak.com
Dennis (navn)

**Dennis** er et opprinnelig engelsk mannsnavn dannet som en engelsk form av *[[Dionysius]]*, den latinske formen av det greske navnet *[[Dionysos]]*, som er dannet av *dio*, «av gudene», og Nysa, et mytologisk stedsnavn. Dionysos er det greske vinguden.

*Dennis* har finlandssvensk navnedag 5. mai og svensk navnedag 7. august.

## Utbredelse
*Denis* var et vanlig navn i England på 1400-tallet, mens navnet *Dennis* var populært fra 1920-årene til 1940-årene.

*Dennis* var et populært navn i USA fra 1830- til 1990-årene og hadde en popularitetstopp med 1.3% i 1946.

I Sverige har *Dennis* vært et populært navn siden 1980-årene.

|}

## Kjente personer med navnet
Personene i listen er ordnet kronologisk etter fødselsår.
* Denis (latin: Dionysius), Paris' første biskop, som led martyrdøden på 200-tallet og senere ble kåret til Paris' skytshelgen
* Denis Diderot (1713–1784), fransk filosof, forfatter og redaktør av den første moderne encyklopedi
* Denys Hay (1915–1994), britisk historiker
* Denis Healey (1917–2015), britisk Labour-politiker; Storbritannias forsvarsminister 1964–1970, finansminister 1974–1979 og nestleder i Labour 1980–1983.
* Dennis Hopper (1936–2010), amerikansk skuespiller
* Dennis Cooper (f. 1953), amerikansk forfatter
* Dennis Quaid (f. 1954), amerikansk skuespiller
* Denis Mukwege (f. 1955), kongolesisk lege som ble tildelt Nobels fredspris i 2018
* Dennis Chambers (f. 1959), amerikansk trommeslager
* Dennis Storhøi (f. 1960), norsk skuespiller
* Dennis Rodman (f. 1961), amerikansk basketballspiller
* Dennis Lehane, amerikansk forfatter
* Dennis Olsen, norsk motorsportutøver

## Annen bruk av navnet
* Dennis (tegneserie)
* *Dennis* var blant de hundre mest brukte navnene på hunder og blant de hundre mest brukte navnene katter i Norge i 2014.

## Referanser


## Eksterne lenker
Fedon Gizikis

**Fedon Gizikis** (gresk: Φαίδων Γκιζίκης; født 16. juni 1917 i Volos, død 27. juli 1999 i Athen) var en gresk militæroffiser og president i Hellas i perioden 1973-1974.

Var en gresk offiser som i 1967 støttet opp om statskuppet til Georgios Papadopoulos og han har mottatt en rekke ledende militære stillinger under diktaturet som fulgte med statskuppet til den greske militærjuntaen.

Gizikis ble tildelt presidentembedtet den 25. november 1973, etter at Papadopoulos ble styrtet av Dimitrios Ioannidis etter en intern maktkamp innen den greske politikken på 1970-tallet. Etter fallet av den greske militærjuntaen i 1974, beholdt Gizikis sin stilling som president i fire måneder inntil en ny gresk grunnlov kunne bli vedtatt av en ny nasjonalforsamling og da ble han erstattet av den neste presidenten Michail Stasinopoulos.

Senere pensjonerte han seg fra militæret. I 1976 startet en militær rettssak mot ham i det greske Judicial Council, der han sammen med 88 andre tidligere høyere militære offiserer ble anklaget for forræderi og mytteri mot staten for å ha samarbeidet med den tidligere militærjuntaen. 

Han døde på det militære sykehuset i hovedstaden Athen i 1999. Han ble 82 år gammel.

## Referanser
Kirsten Aagaard Hansen

**Kirsten Dorothea Aagaard Hansen** (født 18. januar 1850 i Moss, død 20. desember 1902) var en norsk lærer, forfatter og salmedikter. Hansen er representert med to salmer i den svenske salmeboken fra 1986 og to salmer, en selvskrevet og en oversatt i *[[Norsk Salmebok (1985)|Norsk Salmebok]]* og en oversettelse i *[[Norsk salmebok 2013]]*.

Hun var datter av Christian August Aagaard Hansen, lærer i Moss, senere rektor ved Horten høyere allmennskole, sokneprest i Berg i Troms og til slutt sokneprest i Vikedal i Ryfylke i Rogaland. Kirsten fikk en god utdannelse og behersket engelsk, fransk, tysk og latin.

Hun var påvirket av vekkelsesbevegelsen starten av Lars Oftedal, og salmenen hennes ble diktet og oversatt inn i denne tradisjonen.

## Salmer
* Min frelser, du som legedommen eier (nr 232 i den svenske salmeboken, nr. 629 i den norske), 1877
* Hur ljuvligt det är att möta (nr 301 i den svenske salmeboken), 1871
* Vi stemmer i en frydesang (nr. 375 i den norske salmeboken)

## Referanser


## Litteratur
*
Arnt Sommerlund

**Arnt Sommerlund** (født 4. mai 1967 i Tromsø) er daglig leder i Aukra Næringsforum (fra 1. januar 2015) . Han var fra 19. juni 2015 og ut 2023 også innleid som daglig leder i GassROR IKS. 

Han var i perioden fra 1. oktober 2013 til 31.12 2014 prosjektleder for "Hvor har du det fra?" - Kampanjen for journalistikken , som var en nasjonal kampanje i regi av alle presseorganisasjonene samt TV2 og NRK. Kampanjens mål var å formilde verdien av uavhengig journalistikk i redigerte medier.

Sommerlund var spesialrådgiver i Helse Midt-Norge RHF (Internett/web-kvalitet) våren 2013. Han var kommunikasjonssjef i Helse Møre og Romsdal HF (2011-2012), i det som tidligere var Helse Nordmøre og Romsdal HF (2007-2011) .

Sommerlund var ansvarlig redaktør i Romsdals Budstikke fra 2001 til 2006 . I perioden 2004 og 2006 var han i tillegg til redaktør også adm. direktør i Romsdals Budstikke. Sommerlund har også vært ansvarlig redaktør i ITavisen.no, nyhetssjef i Telecom Revy, webredaktør ved Universitetet i Oslo og journalist i *[[iTromsø]]* (tidligere *Bladet Tromsø*).

Sommerlund var i perioden 2009 til 2012 styreleder i Bjørnsonfestivalen, en internasjonal litteraturfestival.

## Referanser
Mariano Rumor

**Mariano Rumor** (født 16. juni 1915, død 22. januar 1990) var en italiensk politiker, medlem av det kristendemokratiske partiet (*Democrazia Cristiana*) og statsminister i Italia på 1960- og 70-tallet.

## Liv og virke
Rumor ble født i Vicenza i Veneto i det nordlige Italia.

Etter eksamen ble han valgt til den grunnlovsforsamlingen (som åpnet veien for det nye italienske parlamentet i den italienske republikken) i 1946.

I 1963 ble han Italias innenriksminister, men vervet ble avsluttet bare et halvt år senere. Fem år senere ble han valgt til statsminister. Frem til 1974 var han statsminister i to runder, med et opphold i 1972–73 da han igjen var innenriksminister. Hans politiske karriere sluttet formelt etter perioden som utenriksminister fra 1974 til 1976.

I 1973, da som innenriksminister, ble Mariano Rumor angrepet med bomber av Gianfranco Bertoli, en selverklært anarkist. Fire ble drept under bombingen, og 45 skadet, mens Rumor slapp levende fra det. Bertoli ble dømt til fengsel i 1975. Bertoli var informant for Sifar på den tiden, og var tidlig på 1990-tallet knyttet til Operasjon Gladio. Søksmål viste at denne koblingen var feil.

## Referanser


## Eksterne lenker
* 
* 
*  Profil på Senatets internettside
I begynnelsen

***I begynnelsen, skapelsesmyter fra hele verden*** er en bok i Bokklubbens serie Verdens Hellige Skrifter, redigert av Tor Åge Bringsværd og Jens Braarvig og utgitt i 2000. Boken inneholder 28 skapelsesmyter fra ulike religioner og mytologier. Boken var den første i serien.

Boken inneholder utdrag fra Koranen, Bibelens *[[første Mosebok]],* Enuma Elish, Hesiods *[[Theogonien]]*, *[[Gylfaginning]]*, *[[Kalevala]]*, Popol Vuh, Rigveda, Manus lover, Kumulipo og Sefer jetsira. I tillegg er det blant annet tekster fra sumerisk, polynesisk, arabisk, persisk, mesopotamisk, australsk og inuittenes mytologi, og fra  buddhisme, hopi- og maorikulturen.

De fleste tekstene er oversatt til norsk for første gang i og med denne utgivelsen. *[[Bergens Tidende]]* kalte bindet en «lekker liten bok» og hevdet at redaktørene hadde skrevet et «perspektivrikt og tankevekkende forord».

## Referanser


## Bibliografi
* *I begynnelsen, skapelsesmyter fra hele verden*. I utvalg ved Tor Åge Bringsværd og Jens Braarvig. Bokklubben, 2000. (Verdens hellige skrifter; 1) ISBN 82-525-4099-6
Muttrah

**Muttrah** er by i Oman med ca 150 000 innbyggere. Byen ligger i Muskatguvernementet like ved hovedstaden Muskat og er del av samme byagglomerasjon. Den har landets største havn, og en av de største i regionen. Byen var handelssenter også før oljen ble oppdaga og er det fremdeles. Byen har en suq (basar) ved navn Suq Muttrah. Sour al-Lawathiah er en liten bydel med mur rundt.

## Referanser


## Eksterne lenker
*
Kølle (slagverk)

**Køller** benyttes til forskjellige slagverkinstrumenter som blant annet pauker, melodisk slagverk, cymbaler og trommer. Køllen består av et hode som er montert på et tynt skaft. 

*Harde køller* (som til bruk for klokkespill, xylofon og lignende) har ofte hoder laget av messing, plast, nylon, akryl, tre eller andre harde materialer. 

*Bløte køller* er ofte innpakket i garn, bomull eller latex. Disse er oftest i bruk på marimba, vibrafon, pauker eller cymbaler. 


Image:Model 13 yarn mallets.JPG|Garnkølle (modell 13)
Image:Timpani Mallets.JPG|Paukekølle
image:Bell stick.JPG|Kølle for Klokkespill


## Se også
*Trommestikke
*Visp
Svein Grønvold

**Svein Roar Grønvold** (født 1953) er en norsk fotograf, bosatt i Ski.

Grønvold er oppvokst i Eidsvoll. Han er utdannet natur- og miljøvernkandidat fra Telemark distriktshøgskole. Tidligere har han arbeidet som informasjonskonsulent ved Forskningsparken i Ås, vært ansatt ved Norsk institutt for skogforskning (nå Institutt for skog og landskap) på Ås og hos Fylkesmannens miljøvernavdeling i Buskerud.

Han har drevet som naturfotograf i hele sitt voksne liv, og illustrert flere bøker. Grønvold har vært hovedredaktør, medforfatter og fotograf for en rekke praktbøker og guidebøker om fjell og fjellvandring. Bøkene i «hytte til hytte-serien» ble utgitt på Gyldendal i perioden 1987 til 2001 og beskriver detaljert kjente fjellområder som Jotunheimen, Hardangervidda, Rondane og Femundsmarka, Nordvestlandets fjellverden og Skarvheimen. 

Grønvold er medlem i foreningene Norske Naturfotografer/NN, BioFoto og Oslo Naturfoto, og er tilknyttet bildebyrået NTB Scanpix Samfoto. I 2026 ble han tildelt æresmedlemskap i Norske Naturfotografer/NN under arrangementet Norsk Naturfotofestival.

## Bibliografi
* *Hardangervidda – fra hytte til hytte* (sammen med  Espen Bratlie og Tor Møllebak), Gyldendal (1992) ISBN 9788205251984
* *Våre skogstrær* (sammen med Ragnar M Næss), Landbruksforlaget (2002) ISBN 9788252926712
* *Ville vekster – røtter i kulturhistorien* (sammen med Olav Skard) Landbruksforlaget (2003) ISBN 9788252927504
* *Eventyrlige Follo* (sammen med Øystein Øystå og Øystein Søbye), Orion forlag (2003) ISBN 82-458-0616-1
* *Snacks og snadder – gaver fra kjøkkenet* (sammen med Inger Wethe), Landbruksforlaget (2004) ISBN 9788252927979
* *Søtt og sunt – gaver fra kjøkkenet* (sammen med Inger Wethe), Landbruksforlaget (2005) ISBN 9788252928686
* *Jord- og hagebruksvekster – røtter i kulturhistorien* (sammen med Olav Skard) Tun forlag (2007) ISBN 9788252928648
* *Drammensvassdraget – fra fjell til fjord* (sammen med Tom Helgesen og Tom Schandy) Tom & Tom (2008).
* *Turgleder. Parker i Oslo* (sammen med Tor Møllebak), Tun Forlag (2011) ISBN 978-82-529-3343-7